title: Решение 2010/638/ОВППС на Съвета от 25 октомври 2010 година за налагане на ограничителни мерки срещу Република Гвинея

text:
               26.10.2010

               BG

               Официален вестник на Европейския съюз

               L 280/10

         РЕШЕНИЕ 2010/638/ОВППС НА СЪВЕТА
   от 25 октомври 2010 година
   за налагане на ограничителни мерки срещу Република Гвинея
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 27 октомври 2009 г. Съветът прие Обща позиция 2009/788/ОВППС за налагане на ограничителни мерки срещу Република Гвинея (1) в отговор на тежките репресии от страна на силите за сигурност срещу политическите демонстранти в Конакри на 28 септември 2009 г.

               (2)

               На 22 декември 2009 г. Съветът прие Решение 2009/1003/ОВППС за изменение на Обща позиция 2009/788/ОВППС (2), включително допълнителни ограничителни мерки.

               (3)

               На 29 март 2010 г. Съветът прие Решение 2010/186/ОВППС за изменение на Обща позиция 2009/788/ОВППС (3).

               (4)

               Въз основа на преразглеждане на Обща позиция 2009/788/ОВППС срокът на ограничителните мерки следва да бъде удължен до 27 октомври 2011 г.

               (5)

               Мерките на Съюза за изпълнение са изложени в Регламент (ЕС) № 1284/2009 на Съвета от 22 декември 2009 година за налагане на някои специфични ограничителни мерки спрямо Република Гвинея (4),

         ПРИЕ НАСТОЯЩОТО РЕШЕНИЕ:
   Член 1
   1.   Забранява се продажбата, доставката, трансферът или износът за Република Гвинея от граждани на държавите-членки или от територията на държавите-членки, или чрез използване на съдове, плаващи под тяхно знаме, или чрез техни въздухоплавателни средства, на въоръжение и свързано с него оборудване от всякакъв вид, включително оръжия и боеприпаси, военни транспортни средства и оборудване, полувоенно оборудване и резервни части за тях, включително оборудване, което би могло да се използва за вътрешни репресии, независимо дали посочените са с произход от територията на държавите-членки, или не.
   2.   Забранява се:

               а)

               оказването, пряко или непряко, на техническа помощ, брокерски услуги и други услуги, свързани с изделия, посочени в параграф 1, или с доставката, производството, поддръжката и употребата на такива изделия на физическо или юридическо лице, образувание или орган във, или за употреба в Република Гвинея;

               б)

               предоставянето, пряко или непряко, на финансиране или финансова помощ, свързани с изделия, посочени в параграф 1, включително по-специално предоставянето на безвъзмездни средства, заеми и застраховане за експортно кредитиране за всякакъв вид продажба, доставка, трансфер или износ на тези изделия или за предоставянето на свързани с тях техническа помощ, брокерски услуги или други услуги, на физическо или юридическо лице, образувание или орган във, или за употреба в Република Гвинея;

               в)

               съзнателното и преднамерено участие в дейности, чиято цел или резултат е заобикаляне на забраните, посочени в буква а) или б).

         Член 2
   1.   Член 1 не се прилага по отношение на:

               а)

               продажбата, доставката, трансфера или износа на несмъртоносно военно оборудване или оборудване, което би могло да се използва за вътрешни репресии, предназначено единствено за хуманитарни цели или за защита, или за програми за институционално изграждане на Организацията на обединените нации (ООН) и на Европейския съюз, или за операции на Съюза и ООН по управление на кризи;

               б)

               продажбата, доставката, трансфера или износа на невоенни превозни средства, произведени или оборудвани с материали за осигуряване на балистична защита, предназначени единствено за осигуряване на защита на персонал на Съюза и неговите държави-членки в Република Гвинея;

               в)

               предоставянето на техническа помощ, брокерски услуги и други услуги, свързани с такова оборудване или с такива програми и операции;

               г)

               предоставянето на финансиране и финансова помощ, свързани с такова оборудване или с такива програми и операции,

         при условие че износът и помощта са били предварително одобрени от съответния компетентен орган.
   2.   Член 1 не се прилага по отношение на защитните облекла, включително бронебойните жилетки и военните каски, временно изнесени за Република Гвинея от персонал на ООН, персонал на Съюза или на неговите държави-членки, от представители на медиите, от хуманитарни работници, от персонал, работещ по програми за развитие, и от свързания с тези дейности персонал, единствено за тяхно лично ползване.
   Член 3
   1.   Държавите-членки предприемат необходимите мерки за предотвратяване на влизането или транзитното преминаване през техните територии на отделните членове на Националния съвет за демокрация и развитие (НСДР) и свързаните с тях лица, изброени в приложението.
   2.   Параграф 1 не задължава държавите-членки да отказват достъп на своите граждани до своята територия.
   3.   Параграф 1 се прилага, без да се засягат случаите, когато една държава-членка е обвързана със задължение по международното право, по-специално:

               а)

               в качеството ѝ на държава — домакин на международна междуправителствена организация;

               б)

               в качеството ѝ на държава — домакин на международна конференция, свикана от ООН или провеждана под нейна егида;

               в)

               съгласно многостранно споразумение, предоставящо привилегии и имунитети; или

               г)

               съгласно Договора за помирение от 1929 г. (Латеранските споразумения), сключен между Светия престол (Ватикана) и Италия.

         4.   Параграф 3 се смята за приложим и в случаите, когато дадена държава-членка е държава — домакин на Организацията за сигурност и сътрудничество в Европа (ОССЕ).
   5.   Съветът се информира надлежно във всеки един от случаите, когато някоя държава-членка допуска изключение в съответствие с параграфи 3 или 4.
   6.   Държавите-членки могат да предоставят освобождаване от мерките, наложени с параграф 1, когато пътуването е оправдано поради спешни хуманитарни нужди или поради участие в междуправителствени срещи, включително срещи, които се провеждат с подкрепата на Съюза или чиито домакин е държава-членка, поела председателството на ОССЕ, и на които се провежда политически диалог, чрез който пряко се насърчават демокрацията, правата на човека и принципите на правовата държава в Република Гвинея.
   7.   Държава-членка, която желае да предостави освобождаване съгласно параграф 6, нотифицира писмено Съвета за това. Счита се, че е предоставено освобождаване, освен ако един или няколко членове на Съвета не се противопоставят в писмена форма в срок от два работни дни след деня на получаването на нотификация за предложеното освобождаване. Ако един или повече членове на Съвета направят възражение, Съветът може, с квалифицирано мнозинство, да реши да предостави предложеното освобождаване.
   8.   Когато, в съответствие с параграфи 3, 4, 6 и 7, държава-членка разрешава на посочените в приложението лица да влязат в нейната територия или да преминат транзитно през нея, това разрешение се ограничава до целта, за която е дадено, и за лицата, за които се отнася.
   Член 4
   1.   Замразяват се всички финансови средства и икономически ресурси, които са, собственост, във владение на или контролирани от отделните членове на НСДР и свързани с тях физически или юридически лица, образувания или органи, изброени в приложението.
   2.   Не се предоставят, пряко или непряко, никакви финансови средства или икономически ресурси на или в полза на физическите или юридическите лица, образуванията или органите, изброени в приложението.
   3.   Компетентният орган на дадена държава-членка може да разреши освобождаването на някои замразени финансови средства или икономически ресурси или предоставянето на някои финансови средства или икономически ресурси при условия, които сметне за подходящи, след като установи, че съответните финансови средства и икономически ресурси са:

               а)

               необходими за задоволяването на основните нужди на лицата, изброени в приложението, и на членовете на семействата им, които са на тяхна издръжка, включително разходи за храна, наем или ипотечен заем, лекарства и медицинско обслужване, данъци, застрахователни премии и такси за комунални услуги;

               б)

               предназначени изключително за заплащане на разумни по размера си професионални възнаграждения и възстановяване на направени разноски, свързани с предоставянето на правни услуги;

               в)

               предназначени изключително за заплащане на хонорари или такси за услуги, свързани с рутинно държане или поддържане на замразените финансови средства или икономически ресурси; или

               г)

               необходими за извънредни разходи, при условие че най-малко две седмици преди даването на разрешение компетентният орган е съобщил на компетентните органи на останалите държави-членки и Комисията причините, поради които смята, че следва да бъде дадено конкретно разрешение.

         Съответната държава-членка информира останалите държави-членки и Комисията за всички разрешения, които тя дава съгласно настоящия параграф.
   4.   Чрез дерогация от параграф 1, компетентните органи на държавите-членки могат да разрешат освобождаването на някои замразени финансови средства или икономически ресурси, ако са изпълнени следните условия:

               а)

               финансовите средства или икономическите ресурси са предмет на обезпечение в рамките на съдебно, административно или арбитражно производство, наложено преди датата, на която физическото или юридическото лице, образуванието или органа, посочени в член 4, параграф 1, са включени в приложението, или на съдебно, административно или арбитражно решение, постановено преди тази дата;

               б)

               финансовите средства или икономическите ресурси ще се използват изключително и само за удовлетворяване на обезпечени по този начин претенции, или на претенции, признати за основателни в такива решения, в границите, определени от приложимите законови и подзаконови актове, уреждащи правата на лица с такива претенции;

               в)

               обезпечението или решението не са в полза на физическо или юридическо лице, образувание или орган, изброени в приложението; и

               г)

               признаването на обезпечението или решението не противоречи на обществения ред в съответната държава-членка.

         Съответната държава-членка информира останалите държави-членки и Комисията за всички дадени съгласно настоящия параграф разрешения.
   5.   Параграф 2 не се прилага при добавяне към замразени сметки на:

               а)

               лихви и други доходи по тези сметки, или

               б)

               плащания, дължими по договори, споразумения или задължения, сключени или възникнали преди датата, на която към тези сметки е започнала да се прилага Обща позиция 2009/788/ОВППС,

         при условие че към всички такива лихви, други доходи и плащания продължава да се прилага параграф 1.
   Член 5
   1.   Съветът, по предложение на държава-членка или на върховния представител на Съюза по въпросите на външните работи и политиката на сигурност, приема изменения на списъка, който се съдържа в приложението, в зависимост от развитието на политическата ситуация в Република Гвинея.
   2.   Съветът уведомява засегнатото лице относно решението си, включително относно основанията за включването му в списъка, или пряко, ако адресът е известен, или чрез публикуване на известие, за да предостави възможност на това лице да представи становище.
   3.   Когато има внесени становища или когато има представени нови съществени доказателства, Съветът преразглежда решението си и съответно уведомява засегнатото лице.
   Член 6
   За да се постигне максимален ефект от посочените по-горе мерки, ЕС насърчава трети държави да приемат ограничителни мерки, подобни на съдържащите се в настоящото решение.
   Член 7
   Обща позиция 2009/788/ОВППС се отменя.
   Член 8
   1.   Настоящото решение влиза в сила в деня на приемането му.
   2.   Настоящото решение се прилага до 27 октомври 2011 г. То подлежи на постоянно преразглеждане. Решението се подновява или изменя при необходимост, ако Съветът прецени, че целите му не са били постигнати.

      Съставено в Люксембург на 25 октомври 2010 година.

            За Съвета

            Председател

         C. ASHTON

      (1)  ОВ L 281, 28.10.2009 г., стр. 7.

      (2)  ОВ L 346, 23.12.2009 г., стр. 51.

      (3)  ОВ L 83, 30.3.2010 г., стр. 23.

      (4)  ОВ L 346, 23.12.2009 г., стр. 26.

      ПРИЛОЖЕНИЕ

         Списък на лицата, посочени в членове 3 и 4

                  Име (и евентуални псевдоними)

                  Идентификационни данни (дата и място на раждане, № на паспорт/лична карта и т.н.)

                  Основания

                  1.

                  капитан Moussa Dadis CAMARA

                  дата на раждане: 1.1.1964 г. или 29.12.1968 г.
                  паспорт: R0001318

                  президент на Националния съвет за демокрация и развитие (НСДР)

                  2.

                  полковник Mathurin BANGOURA

                  дата на раждане: 15.11.1962 г.
                  паспорт: R0003491

                  министър на далекосъобщенията и новите информационни технологии

                  3.

                  подполковник Aboubacar Sidiki (известен още като Idi Amin) CAMARA

                  дата на раждане: 22.10.1979 г.
                  паспорт: R0017873

                  министър и постоянен секретар на НСДР (уволнен от армията на 26.1.2009 г.)

                  4.

                  майор Oumar BALDÉ

                  дата на раждане: 26.12.1964 г.
                  паспорт: R0003076

                  член на НСДР

                  5.

                  майор Mamadi (известен още като Mamady) MARA

                  дата на раждане: 1.1.1954 г.
                  паспорт: R0001343

                  член на НСДР

                  6.

                  майор Almamy CAMARA

                  дата на раждане: 17.10.1975 г.
                  паспорт: R0023013

                  член на НСДР

                  7.

                  подполковник Mamadou Bhoye DIALLO

                  дата на раждане: 1.1.1956 г.
                  паспорт: R0001855

                  член на НСДР

                  8.

                  капитан Koulako BÉAVOGUI

                  член на НСДР

                  9.

                  полицейски подполковник Kandia (известен още като Kandja) MARA

                  паспорт: R0178636

                  член на НСДР
                  Regional Director of Security in Labé

                  10.

                  полковник Sékou MARA

                  дата на раждане: 1957 г.

                  член на НСДР
                  заместник-директор на националната полиция

                  11.

                  г-н Morciré CAMARA

                  дата на раждане: 1.1.1949 г.
                  паспорт: R0003216

                  член на НСДР

                  12.

                  г-н Alpha Yaya DIALLO

                  член на НСДР
                  национален директор на митниците

                  13.

                  полковник Mamadou Korka DIALLO

                  дата на раждане: 19.2.1962 г.

                  министър на търговията, промишлеността и МСП

                  14.

                  полковник Fodeba TOURÉ

                  дата на раждане: 7.6.1961 г.
                  паспорт: R0003417/R0002132

                  губернатор на Kindia (бивш министър на младежта, освободен от министерския пост на 7.5.2009 r.)

                  15.

                  майор Cheick Sékou (известен още като Ahmed) Tidiane CAMARA

                  дата на раждане: 12.5.1966 г.

                  член на НСДР

                  16.

                  полковник Sékou (известен още като Sékouba) SAKO

                  член на НСДР

                  17.

                  лейтенант Jean-Claude PIVI (известен още като COPLAN)

                  дата на раждане: 1.1.1960 г.

                  член на НСДР
                  министър, отговарящ за сигурността на президента

                  18.

                  капитан Saa Alphonse TOURÉ

                  дата на раждане: 3.6.1970 г.

                  член на НСДР

                  19.

                  полковник Moussa KEITA

                  дата на раждане: 1.1.1966 г.

                  член на НСДР
                  министър и постоянен секретар на НСДР, отговарящ за връзките с институциите на републиката

                  20.

                  подполковник Aïdor (известен още като Aëdor) BAH

                  член на НСДР

                  21.

                  майор Bamou LAMA

                  член на НСДР

                  22.

                  г-н Mohamed Lamine KABA

                  член на НСДР

                  23.

                  капитан Daman (известен още като Dama) CONDÉ

                  член на НСДР

                  24.

                  майор Aboubacar Amadou DOUMBOUYA

                  член на НСДР

                  25.

                  майор Moussa Tiégboro CAMARA

                  дата на раждане: 1.1.1968 г.
                  паспорт: 7190

                  член на НСДР
                  министър към президентството, отговарящ за специалните служби за борба с наркотиците и тежката престъпност

                  26.

                  капитан Issa CAMARA

                  дата на раждане: 1954

                  член на НСДР
                  губернатор на Mamou

                  27.

                  полковник д-р Abdoulaye Chérif DIABY

                  дата на раждане: 26.2.1957 г.
                  паспорт: 13683

                  член на НСДР
                  министър на здравеопазването и обществената хигиена

                  28.

                  г-н Mamady CONDÉ

                  дата на раждане: 28.11.1952 г.
                  паспорт: R0003212

                  член на НСДР

                  29.

                  младши лейтенант Cheikh Ahmed TOURÉ

                  член на НСДР

                  30.

                  подполковник Aboubacar Biro CONDÉ

                  дата на раждане: 15.10.1962 г.
                  паспорт: 2443/R0004700

                  член на НСДР

                  31.

                  г-н Bouna KEITA

                  член на НСДР

                  32.

                  г-н Idrissa CHERIF

                  дата на раждане: 13.11.1967 г.
                  паспорт: R0105758

                  министър, отговарящ за връзките с обществеността, към президентството и министъра на отбраната

                  33.

                  г-н Mamoudou (известен още като Mamadou) CONDÉ

                  дата на раждане: 9.12.1960 г.
                  паспорт: R0020803

                  държавен секретар, съветник по стратегическите въпроси и устойчивото развитие

                  34.

                  лейтенант Aboubacar Chérif (известен още като Toumba) DIAKITÉ

                  адютант на президента

                  35.

                  г-н Ibrahima Khalil DIAWARA

                  дата на раждане: 1.1.1976 г.
                  паспорт: R0000968

                  специален съветник на Aboubacar Chérif „Toumba“ Diakité

                  36.

                  младши лейтенант Marcel KOIVOGUI

                  заместник на Aboubacar Chérif „Toumba“ Diakité

                  37.

                  г-н Papa Koly KOUROUMA

                  дата на раждане: 3.11.1962 г.
                  паспорт: R11914/R001534

                  министър на околната среда и устойчивото развитие

                  38.

                  майор Nouhou THIAM

                  дата на раждане: 1960 г.
                  паспорт: 5180

                  генерален инспектор на въоръжените сили
                  говорител на НСДР

                  39.

                  полицейски капитан Théodore (известен още като Siba) KOUROUMA

                  дата на раждане: 13.5.1971 г.
                  паспорт: служебен R0001204

                  сътрудник в кабинета на президента

                  40.

                  капитан Mamadou SANDÉ

                  дата на раждане: 12.12.1969 г.
                  паспорт: R0003465

                  министър в президентството, отговарящ за икономиката и финансите

                  41.

                  г-н Alhassane (известен още като Al-Hassane) Siba ONIPOGUI

                  дата на раждане: 31.12.1961 г.
                  паспорт: 5938/R00003488

                  министър в президентството, отговарящ за държавния контрол

                  42.

                  г-н Joseph KANDUNO

                  министър, отговарящ за одитите, прозрачността и доброто управление

                  43.

                  г-н Fodéba (известен още като Isto) KÉIRA

                  дата на раждане: 4.6.1961 г.
                  паспорт: R0001767

                  министър на младежта, спорта и насърчаването на заетостта на младежите

                  44.

                  полковник Siba LOHALAMOU

                  дата на раждане: 1.8.1962 г.
                  паспорт: R0001376

                  министър на правосъдието, пазител на държавния печат

                  45.

                  д-р Frédéric KOLIÉ

                  дата на раждане: 1.1.1960 г.
                  паспорт: R0001714

                  министър на териториалното управление и политическите въпроси

                  46.

                  г-н Alexandre Cécé LOUA

                  дата на раждане: 1.1.1956 г.
                  паспорт: R0001757 /
                  дипломатически: R 0000027

                  министър на външните работи и на гвинейските граждани в чужбина

                  47.

                  г-н Mamoudou (известен още като Mahmoud) THIAM

                  дата на раждане: 4.10.1968 г.
                  паспорт: R0001758

                  министър на минното дело и енергетиката

                  48.

                  г-н Boubacar BARRY

                  дата на раждане: 28.5.1964 г.
                  паспорт: R0003408

                  държавен министър в президентството, отговарящ за строителството, териториалното устройство и общественото строително наследство

                  49.

                  г-н Demba FADIGA

                  дата на раждане: 1.1.1952 г.
                  паспорт: документ за пребиваване FR365845/365857

                  член на НСДР
                  извънреден и пълномощен посланик, отговарящ за отношенията между НСДР и правителството

                  50.

                  г-н Mohamed DIOP

                  дата на раждане: 1.1.1963 г.
                  паспорт: R0001798

                  член на НСДР
                  губернатор на Конакри

                  51.

                  сержант Mohamed (известен още като Tigre) CAMARA

                  член на силите за сигурност, принадлежащ към президентската гвардия „Koundara“

                  52.

                  г-н Habib HANN

                  дата на раждане: 15.12.1950 г.
                  паспорт: 341442

                  комитет по одит и надзор на стратегическите държавни сектори

                  53.

                  г-н Ousmane KABA

                  комитет по одит и надзор на стратегическите държавни сектори

                  54.

                  г-н Alfred MATHOS

                  комитет по одит и надзор на стратегическите държавни сектори

                  55.

                  капитан Mandiou DIOUBATÉ

                  дата на раждане: 1.1.1960 г.
                  паспорт: R0003622

                  директор на службата по печата на президентството
                  говорител на НСДР

                  56.

                  г-н Cheik Sydia DIABATÉ

                  дата на раждане: 23.4.1968 г.
                  паспорт: R0004490

                  член на въоръжените сили
                  директор на разузнавателните и следствените служби в министерството на отбраната

                  57.

                  г-н Ibrahima Ahmed BARRY

                  дата на раждане: 11.11.1961 г.
                  паспорт: R0048243

                  генерален директор на гвинейските радио и телевизия

                  58.

                  г-н Alhassane BARRY

                  дата на раждане: 15.11.1962 г.
                  паспорт: R0003484

                  управител на Централната банка

                  59.

                  г-н Roda Namatala FAWAZ

                  дата на раждане: 6.7.1947 г.
                  паспорт: R0001977

                  бизнесмен, свързан с НСДР и предоставил финансова подкрепа на НСДР

                  60.

                  г-н Dioulde DIALLO

                  бизнесмен, свързан с НСДР и предоставил финансова подкрепа на НСДР

                  61.

                  г-н Kerfalla CAMARA KPC

                  генерален директор на Guicopress
                  бизнесмен, свързан с НСДР и предоставил финансова подкрепа на НСДР

                  62.

                  д-р Moustapha ZABATT

                  дата на раждане: 6.2.1965 г.

                  личен лекар и съветник на президента

                  63.

                  г-н Aly MANET

                  движение „Dadis трябва да остане“

                  64.

                  г-н Louis M’bemba SOUMAH

                  министър на труда, на административната реформа и на държавната служба

                  65.

                  г-н Cheik Fantamady CONDÉ

                  министър на информацията и културата

                  66.

                  полковник Boureima CONDÉ

                  министър на земеделието и животновъдството

                  67.

                  г-жа Mariame SYLLA

                  министър на децентрализацията и местното развитие


title: Решение на Съвета от 29 март 2010 година за назначаване и замяна на членове на Управителния съвет на Европейския център за развитие на професионалното обучение

text:
               11.5.2010

               BG

               Официален вестник на Европейския съюз

               C 122/2

         РЕШЕНИЕ НА СЪВЕТА
   от 29 март 2010 година
   за назначаване и замяна на членове на Управителния съвет на Европейския център за развитие на професионалното обучение
   2010/C 122/02
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение, и по-специално член 4 от него (1),
   като взе предвид кандидатурата, представена от правителството на Испания,
   като има предвид, че:

               (1)

               С решението си от 14 септември 2009 г. (2) Съветът назначи членовете на Управителния съвет на Европейския център за развитие на професионалното обучение за периода от 18 септември 2009 г. до 17 септември 2012 г.

               (2)

               След оставката на г-н Francisco Javier ALFAYA HURTADO се освободи едно място за член на Управителния съвет на центъра в категорията на представителите на правителствата.

               (3)

               Членът от Испания на Управителния съвет на посочения по-горе център следва да бъде назначен за остатъка от настоящия мандат, който изтича на 17 септември 2012 г.

         РЕШИ:
   Член единствен
   Посоченото по-долу лице се назначава за член на Управителния съвет на Европейския център за развитие на професионалното обучение за остатъка от мандата, който изтича на 17 септември 2012 г.:

      ПРЕДСТАВИТЕЛ НА ПРАВИТЕЛСТВОТО

   ИСПАНИЯ: Г-н Adolfo HERNÁNDEZ GORDILLO

      Съставено в Брюксел на 29 март 2010 година.

            За Съвета

            Председател

         E. ESPINOSA

      (1)  ОВ L 39, 13.2.1975 г., стр. 1.

      (2)  ОВ C 226, 19.9.2009 г., стр. 2.


title: 2012/604/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на бюджета на съвместното предприятие ARTEMIS за финансовата 2010 година

text:
               17.10.2012

               BG

               Официален вестник на Европейския съюз

               L 286/306

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на бюджета на съвместното предприятие ARTEMIS за финансовата 2010 година
   (2012/604/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на съвместното предприятие ARTEMIS за финансовата 2010 година,

               —

               като взе предвид доклада на Сметната палата относно годишните отчети на съвместно предприятие ARTEMIS за финансовата 2010 година, придружен от отговорите на съвместното предприятие (1),

               —

               като взе предвид препоръката на Съвета от 21 февруари 2012 г. (06086/2012 - C7-0050/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 74/2008 на Съвета от 20 декември 2007 г. за създаване на съвместно предприятие ARTEMIS за изпълнение на съвместната технологична инициатива за вградени компютърни системи (3), и по-специално член 11, параграф 4 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 година относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0109/2012),

               1.

               Освобождава от отговорност изпълнителния директор на съвместното предприятие ARTEMIS във връзка с изпълнението на бюджета на Съвместното предприятие за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на съвместното предприятие ARTEMIS, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 368, 16.12.2011 г., стр. 1.

      (2)  ОВ L 248, 16.9.2002 г., стр. 1.

      (3)  ОВ L 30, 4.2.2008 г., стр. 52.

      (4)  ОВ L 357, 31.12.2002 г., стр. 72.
    ---documentbreak---

               17.10.2012

               BG

               Официален вестник на Европейския съюз

               L 286/307

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2012 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на съвместното предприятие ARTEMIS за финансовата 2010 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на съвместното предприятие ARTEMIS за финансовата 2010 година,

               —

               като взе предвид доклада на Сметната палата относно годишните отчети на съвместно предприятие ARTEMIS за финансовата 2010 година, придружен от отговорите на съвместното предприятие (1),

               —

               като взе предвид препоръката на Съвета от 21 февруари 2012 г. (06086/2012 - C7-0050/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 74/2008 на Съвета от 20 декември 2007 г. за създаване на съвместно предприятие ARTEMIS за изпълнение на съвместната технологична инициатива за вградени компютърни системи (3), и по-специално член 11, параграф 4 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0109/2012),

               А.

               като има предвид, че съвместното предприятие ARTEMIS беше създадено през декември 2007 г. за период от 10 години, за да определя и изпълнява „научноизследователска програма“ за разработване на ключови технологии за вградени компютърни системи в различни области на приложение, с цел повишаване на европейската конкурентоспособност и устойчивост, както и осигуряване на възможност за поява на нови пазари и обществени приложения;

               Б.

               като има предвид, че съвместното предприятие започна самостоятелна работа през октомври 2009 г.;

               В.

               като има предвид декларацията на Сметната палата, че е получила достатъчна увереност, че годишните отчети за финансовата 2010 година са надеждни и че свързаните с тях операции са законосъобразни и редовни;

               Г.

               като има предвид, че максималната вноска на Съюза в съвместното предприятие за периода от 10 години е в размер на 420 000 000 EUR, платима от бюджета на Седмата рамкова програма за научноизследователска дейност;

               Д.

               като има предвид, че бюджетът на съвместното предприятие за финансовата 2010 година беше в размер на 38 500 000 EUR,

      Бюджетно и финансово управление

               1.

               Със загриженост отбелязва, че бюджетът на съвместното предприятие за финансовата 2010 година не беше приет до края на предходната година; отбелязва отговора на съвместното предприятие, че неговият бюджет за 2010 г. е приет през януари 2011 г., тъй като в оперативната си част бюджетът зависи от вноските на държавите членки, а повечето от тях могат да установят със сигурност размера на вноските едва след приемане на националния бюджет; призовава съвместното предприятие и държавите членки, които правят вноски, да постигнат споразумение относно графика и практическите разпоредби за обявяването на техните вноски, за да се даде възможност за своевременно приемане на бюджета на съвместното предприятие, както и да информират по този въпрос органа по освобождаване от отговорност.

               2.

               Изразява загриженост, че структурата и представянето на бюджета на съвместното предприятие за 2010 г. не са в съответствие с разпоредбите на финансовите правила на съвместното предприятие; научава от съвместното предприятие, че структурата и представянето на бюджета са изменени в бюджета за 2011 г.; призовава Сметната палата да предостави увереност на органа по освобождаване от отговорност, че структурата и представянето на бюджета на съвместното предприятие вече са в пълно съответствие с неговите финансови правила.

               3.

               Отчита, че съгласно годишния отчет за дейността на съвместното предприятие за 2010 г. бюджетните кредити за поети задължения, усвоени от съвместното предприятие за оперативни разходи, възлизат на 36 000 000 EUR; отчита, че съвместното предприятие и Комисията са постигнали споразумение за следното разделение по отношение на административните разходи:

                           —

                           съвместното предприятие и ARTEMISIA: 1 000 000 EUR,

                           —

                           Комисията: 1 500 000 EUR;

                     отбелязва обаче, че нуждите на съвместното предприятие за административни разходи са достигнали 1 900 000 EUR и че поради това вноската на Комисията е ограничена до 935 315,91 EUR.

               4.

               Отбелязва, че окончателният бюджет на съвместното предприятие е включвал бюджетни кредити за плащания в размер на 27 000 000 EUR; въз основа на окончателните годишни отчети отбелязва, че са поети задължения за 99,9 % от бюджетните кредити, но изразява съжаление, че степента на усвояване е едва 37,78 %.

               5.

               Изразява загриженост относно ниската степен на изпълнение на бюджета, както и относно свързаните с това дейности на съвместното предприятие; подчертава че депозитите в банкови сметки в края на 2010 г. са достигнали 16 600 000 EUR, което представлява 60 % от наличните бюджетни кредити за плащания;

      Системи за вътрешен контрол

               6.

               Призовава съвместното предприятие да въведе напълно своите системи за вътрешен контрол и финансова информация, по-специално във връзка с оперативната проверка на заявленията за възстановяване на разходи, нивото на увереност, предоставяна от сертификатите на националните органи и стратегията за последващ одит.

               7.

               Изразява загриженост, че в областта на предварителните проверки се разчита изцяло на предоставените от националните органи сертификати и че съвместното предприятие не извършва други проверки, за да гарантира законосъобразността и редовността на разходите, декларирани от бенефициентите; настоятелно призовава съвместното предприятие да създаде механизъм за предварителна проверка, за да бъдат избегнати грешки и/или измами в обявените разходи.

               8.

               Отбелязва, че последващият одит на заявленията за възстановяване на разходите по проектите е изцяло делегиран на държавите членки; в тази връзка счита, че съвместното предприятие ще срещне затруднения да гарантира, че финансовите интереси на неговите членове са защитени адекватно и че извършените операции са законосъобразни и редовни; призовава съвместното предприятие да преосмисли стратегията си за последващ одит на заявленията за възстановяване на разходи и да информира органа по освобождаване от отговорност относно механизмите, приложени с цел гарантиране на съответствието с член 12 от учредителния Регламент (ЕО) № 74/2008.

               9.

               Отбелязва констатацията на Сметната палата, че, предвид неговата големина и мисия, съвместното предприятие разполага с подходящо ниво на ИТ управление и практики; подчертава обаче, че има закъснения по отношение на стратегическото планиране в сферата на информационните технологии и на периодите за извършване на мониторинг, политиките и правилата в областта на сигурността, управлението на риска в сферата на информационните технологии и плана за непрекъснатост на работата и плана за възстановяване при бедствия; призовава съвместното предприятие да коригира тази ситуация и да представи на органа по освобождаване от отговорност актуализиран доклад по въпроса.

               10.

               Отбелязва, че счетоводителят на съвместното предприятие е заверил финансовите и счетоводните системи (ABAC и SAP); отбелязва обаче, че не са заверени съответните работни процеси, по-специално работния процес, който осигурява финансова информация относно заверяването и извършването на плащания по получените от националните органи заявления за възстановяване на разходи; изисква от съвместното предприятие да информира органа по освобождаване от отговорност относно състоянието на заверката на съответните работни процеси.

      Вътрешен одит

               11.

               Отбелязва, че финансовите правила на съвместното предприятие все още не са изменени, така че да включват разпоредбата относно правомощията на вътрешния одитор на Комисията във връзка с общия бюджет като цяло.

               12.

               Отбелязва обаче, че Комисията и съвместното предприятие са взели мерки, за да гарантират ясното дефиниране на съответните оперативни роли на службата за вътрешен одит на Комисията и функцията за вътрешен одит на съвместното предприятие.

      Покана за представяне на предложения и преговори по проекти

               13.

               Въз основа на годишния отчет за дейността отбелязва, че поканата на съвместното предприятие за представяне на предложения за 2010 г. е публикувана на 26 февруари 2010 г. и че във фазата за представяне на планове на проектите са подадени 73 предложения за изследователски проекти, 72 от които са отговаряли на критериите за допустимост; отбелязва, че размерът на избраните 11 предложения варира от 45 000 000 EUR до 3 400 000 EUR, като 4 проекта са в размер на 15 000 000 EUR или го надвишават, което представлява 66 % от общите инвестиции; отбелязва обаче, че от първоначалните 11 проекта, за които изпълнителният директор е получил мандат за преговори, един е трябвало да бъде счетен окончателно за неуспешен, като по този начин са останали 10 проекта, по които са проведени успешно проговори.

               14.

               Отбелязва въвеждането на концепцията за „индекс на зрялост“ за поканата за представяне на предложения през 2010 г.; разбира, че инструментът, който има за цел да подпомогне последващите анализи, е използван във фазата за представяне на планове на проектите за оценка на качеството на отделните планове на проектите и за наблюдение на степента на зрялост на реакцията на общността на ARTEMIS на работната програма.

               15.

               Въз основа на годишния отчет за дейността констатира, че по отношение на преговорите по научноизследователските проекти и началото на тези проекти е отчетено забавяне при предоставянето на „производствената среда“ за преговорите по договорите на съвместното предприятие поради някои промени в приоритетите на службите на Комисията, отговарящи за управлението на информационно-технологичните средства на Седмата рамкова програма; отбелязва, че според съвместното предприятие техническото забавяне е под контрол и че се е очаквало осигуряването на напълно функционираща производствена среда до средата на януари 2011 г.; отбелязва обаче, че като мярка за предотвратяване на бъдещи забавяния в преговорите по договорите на съвместното предприятие е въведено резервно решение, предвиждащо ръчна обработка, което да даде възможност за приключване на всички преговори през първото тримесечие на 2011 г. (при положение, че са подписани национални договори), в случай че информационно-технологичните средства все още не са готови.

               16.

               Въз основа на годишния отчет за дейността констатира, че в края на 2010 г. съвместното предприятие е имало подписани споразумения за предоставяне на безвъзмездна финансова помощ за 13-те проекта от поканата за представяне на предложения през 2009 г. и че всички проекти са били започнали;

               17.

               Отчита като положителен факт, че съвместното предприятие е осъществило мониторинг и преглед на проектите по поканите за представяне на предложения от 2008 г.; отбелязва обаче, че често в оценката на резултатите от проектите липсват подробности, които да позволят оценка на тяхното изпълнение; отбелязва по-точно, че резултатите от проектите CHARTER, eDIANA, SYSMODEL, iLAND, INDEXYS, CHESS и CESAR са оценени единствено като „положителни“; призовава съвместното предприятие да разработи и приложи по-точни показатели за изпълнението с оглед бъдещото наблюдение и преглед на проектите си.

      Изпълнение

               18.

               Отбелязва въз основа на годишния отчет за дейността, че на 16 декември 2010 г. е приет докладът на Комисията относно първата междинна оценка на съвместните технологични инициативи ARTEMIS и ENIAC.

               19.

               Подчертава, че междинната оценка формулира три препоръки към съвместното предприятие:

                           —

                           за да реши проблема с „получаването наготово“, Съвместното предприятие следва да създаде система, съгласно която всеки бенефициер, който не е член, да плаща процент от вноската си за Съюза като такса за разходите на съвместното предприятие,

                           —

                           процедурите по оценка и подбор следва да бъдат изменени с цел по-добра съгласуваност на портфолиото от подкрепяни проекти и стратегическите европейски цели на програмата,

                           —

                           държавите членки и промишлените сдружения следва да си сътрудничат, за да създадат процедури, при които на лицата, които евентуално ще подават предложения, може да бъде дадена конструктивна обратна информация на ранен етап относно перспективите да бъдат подкрепени;

                     изисква от съвместното предприятие да информира органа по освобождаване от отговорност относно мерките, предприети във връзка с резултатите от тази първа междинна оценка.

               20.

               Отбелязва предложението на Комисията за създаване на специфична програма за изпълнение на Рамковата програма за научни изследвания и иновации (2014—2020 г.) „Хоризонт 2020“, в което Комисията повдига въпроса за възможно обединяване на съвместните предприятия ARTEMIS и ENIAC в една инициатива и възможността за създаване на нови съвместни предприятия в контекста на изпълнение на частта „Обществени предизвикателства“ от „Хоризонт 2020“; призовава Комисията да информира по този въпрос органа по освобождаване от отговорност.

      Липса на приемно споразумение с държавата домакин

               21.

               Отново заявява, че съвместното предприятие следва бързо да сключи приемно споразумение с Белгия относно помещенията за служебно ползване, привилегиите и имунитетите, както и другите видове подпомагане, което се предоставя от Белгия на съвместното предприятие съгласно учредителния Регламент (ЕО) № 74/2008.

      Забележки от хоризонтален характер относно съвместните предприятия

               22.

               Подчертава, че до момента Комисията е създала седем съвместни предприятия по силата на член 187 от Договора за функционирането на Европейския съюз; отбелязва, че шест съвместни предприятия (ИИЛ, ARTEMIS, ENIAC, „Чисто небе“, ГКВ и съвместното предприятие за „ITER“ и развитието на термоядрената енергия) са в областта на научните изследвания, за която отговарят генералните дирекции на Комисията „Научни изследвания и иновации“ и „Информационно общество и медии“, а задачата на едно от предприятията е разработване на новата система за управление на въздушното движение (SESAR) в областта на транспорта, за която отговаря Генерална дирекция „Мобилност и транспорт“.

               23.

               Отбелязва, че индикативният общ размер на средствата, необходими за съвместните предприятия за периода на съществуването им, възлиза на 21 793 000 000 EUR.

               24.

               Отбелязва, че общият размер на вноската на Съюза, необходима за съвместните предприятия за периода на съществуването им, възлиза на 11 489 000 000 EUR.

               25.

               Отбелязва, че за финансовата 2010 година общата вноска на Съюза в бюджета на съвместните предприятия възлиза на 505 000 000 EUR.

               26.

               Призовава Комисията да представя ежегодно на органа по освобождаване от отговорност консолидирана информация относно предоставеното от общия бюджет на Съюза общо годишно финансиране за всяко съвместно предприятие, за да се гарантира прозрачност и яснота относно усвояването на финансовите средства на Съюза и да се възстанови доверието сред европейските данъкоплатци.

               27.

               Приветства инициативата на ARTEMIS да включи в своя годишен отчет за дейността информация относно мониторинга и прегледа на текущите си проекти; счита, че и другите съвместни предприятия следва да установят тази практика.

               28.

               Припомня, че съвместните предприятия са публично-частни партньорства, поради което публичните и частните интереси се преплитат; счита, че при тези обстоятелства вероятността за възникване на конфликти на интереси не следва да бъде отхвърлена, а да се вземат подходящи мерки в тази връзка; затова призовава съвместните предприятия да информират органа по освобождаване от отговорност относно механизмите за проверка, които се прилагат в съответните им структури, за да се осигури добро управление и да се предотвратят конфликти на интереси.

               29.

               Отбелязва, при изрично изключване на съвместното предприятие за „ITER“ и развитието на термоядрената енергия, че съвместните предприятия са относително малки структури и са обособени географски; поради това счита, че те следва да обединят своите ресурси, когато това е възможно.

               30.

               Призовава Сметната палата да предостави на органа по освобождаване от отговорност информация за действията, предприети във връзка с коментарите, които тя е направила за всяко от съвместните предприятия в съответния доклад относно годишните отчети за финансовата 2011 година.

               31.

               Призовава Сметната палата да представи на Парламента в разумен срок специален доклад относно добавената стойност на създаването на съвместните предприятия за ефективното осъществяване на програмите за научни изследвания, технологично развитие и демонстрационни дейности на Съюза; отбелязва също така, че същият доклад следва да включи оценка на ефективността от създаването на съвместните предприятия.

      (1)  ОВ C 368, 16.12.2011 г., стр. 1.

      (2)  ОВ L 248, 16.9.2002 г., стр. 1.

      (3)  ОВ L 30, 4.2.2008 г., стр. 52.

      (4)  ОВ L 357, 31.12.2002 г., стр. 72.


title: Решение № 472/2014/ЕС на Европейския парламент и на Съвета от 16 април 2014 година относно Европейската година за развитие (2015 г.)

text:
               9.5.2014

               BG

               Официален вестник на Европейския съюз

               L 136/1

         РЕШЕНИЕ № 472/2014/ЕС НА ЕВРОПЕЙСКИЯ ПАРЛАМЕНТ И НА СЪВЕТА
   от 16 април 2014 година
   относно Европейската година за развитие (2015 г.)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 209 и член 210, параграф 2 от него,
   като взеха предвид предложението на Европейската комисия,
   след предаване на проекта на законодателния акт на националните парламенти,
   като взеха предвид становището на Европейския икономически и социален комитет от 10 декември 2013 г. (1),
   в съответствие с обикновената законодателна процедура (2),
   като имат предвид, че:

               (1)

               Политиката на сътрудничество за развитие има за първостепенна цел намаляването, а в дългосрочен план, премахването на бедността, както е предвидено в член 21 от Договора за Европейския съюз (ДЕС) и в член 208 от Договора за функционирането на Европейския съюз. Борбата с бедността в световен мащаб ще допринесе също така и за изграждането на по-стабилен, по-мирен, по-проспериращ и по-справедлив свят, който отразява взаимозависимостта между по-богатите и по-бедните страни.

               (2)

               Съгласно резолюцията на Европейския парламент от 23 октомври 2012 г., озаглавена „Програма за промяна: бъдещето на политиката на ЕС за развитие“, сътрудничеството за развитие се състои също така в насърчаване на човешкото развитие и реализирането на човешкото същество във всичките му измерения, включително културното измерение.

               (3)

               Съюзът предоставя подпомагане за сътрудничество за развитие от 1957 г. насам и в момента е най-големият донор на официално подпомагане за развитие в света.

               (4)

               Съгласно Договора от Лисабон политиката за развитие е твърдо залегнала във външната дейност на Съюза в подкрепа на интереса на Съюза за стабилен и проспериращ свят. Политиката за развитие също така спомага за справянето с други световни предизвикателства и допринася за изпълнението на стратегията „Европа 2020“, установена в Съобщение на Комисията от 3 март 2010 г., озаглавено „Европа 2020, стратегия за интелигентен, устойчив и приобщаващ растеж“.

               (5)

               Съюзът е има водеща роля в изготвянето и прилагането на идеята за последователност на политиките за развитие, която има за цел засилване на полезните взаимодействия между политиките, които не са свързани с отпускането на помощ, и целите за развитие, така че да се гарантира, че политиките на Съюза подкрепят нуждите за развитие на развиващите се страни или най-малко не противоречат на целта за премахване на бедността.

               (6)

               През 2000 г. с приемането на Целите на хилядолетието за развитие (ЦХР) — цели, които бяха приети от Съюза и неговите държави членки, — международната общност се ангажира да предприеме до 2015 г. конкретни стъпки за борба с бедността.

               (7)

               Съвместната декларация на Съвета и представителите на правителствата на държавите членки, заседаващи в рамките на Съвета, Европейския парламент и Комисията относно политиката на Европейския съюз за развитие — „Европейският консенсус“ (3), която продължава да бъде най-всеобхватната основа за сътрудничеството за развитие на Съюза, призовава Съюза да съдейства за укрепването на ролята на новите държави членки като нови донори.

               (8)

               През последните години светът претърпя огромни промени, включително значителни размествания в глобалното икономическо и политическо равновесие. В световен мащаб се появиха нови участници, в това число частни и други неправителствени субекти. Въпреки че страните с развити и бързо развиващи се икономики съставляват най-големия дял от световния брутен вътрешен продукт, вторите се превърнаха в основни двигатели на световния растеж и вече оказват значително въздействие върху световната икономика.

               (9)

               В настоящия бързо променящ се свят е от жизненоважно значение подкрепата за сътрудничеството за развитие да продължи. Около 1,3 милиарда души все още живеят в изключителна бедност, а нуждите от човешко развитие на много други все още не са задоволени. Вътрешните неравенства в самите държави са се увеличили в повечето части на света. Околната среда е подложена на все по-силен натиск, а развиващите се страни са особено тежко засегнати от последствията от изменението на климата. Тези предизвикателства са всеобщи и свързани помежду си и с тях трябва да се опитат да се справят всички страни чрез съвместни действия.

               (10)

               Започнаха дискусиите за рамката за периода след 2015 г.: като се основава на Съобщението на Комисията от 13 октомври 2011 г., озаглавено „Повишаване на въздействието на политиката на ЕС за развитие: програма за промяна“ и на заключенията на Съвета от 14 май 2012 г. относно програмата за промяна, които вече доведоха до основно преориентиране на политиките на Съюза за развитие, Комисията изложи своето виждане в съобщението от 27 февруари 2013 г., озаглавено „Достоен живот за всички: Премахване на бедността и осигуряване на устойчиво бъдеще за света“, а в своите заключения от 25 юни 2013 г. Съветът прие „Всеобхватна програма за периода след 2015 г.“, с цел да преодолее недостатъците на настоящата рамка за развитие и да въведе общ подход за обединяване в цялостна международна рамка проблемите, свързани с премахване на бедността и постигане на устойчивост.

               (11)

               2015 година следва да бъде емблематична година от ключово значение, тъй като тя е последната година за постигане на съвместно договорените ЦХР, предоставяйки по този начин уникална възможност да се направи равносметка на международните ангажименти. 2015 година ще бъде и годината, в която следва да се вземат важни международни решения относно рамката за развитие, която ще замени рамката на ЦХР през следващите десетилетия.

               (12)

               2015 година е подходящата година, за представяне на резултатите от политиката на Съюза за развитие след прилагането на принципите, установени в Съобщението на Комисията за програмата за промяна.

               (13)

               2015 година ще бъде също така година, през която ще се проведат важни международни събития в държавите членки, като Световното изложение „Изхранването на планетата: енергия за живот“ в Милано, което ще предостави специална възможност за обсъждане на политиките за развитие в световен мащаб и за провеждане на широкомащабни всеобхватни обществени дейности за устойчивото развитие и свързани с него въпроси.

               (14)

               В резолюцията си за програмата за промяна Европейският парламент прикани Комисията да обяви 2015 г. за Европейска година за развитие, като изрази надежда, че това ще популяризира сътрудничеството за развитие.

               (15)

               2015 година следователно следва да бъде определена за „Европейска година за развитие“ („Европейската година“), за да осигури навременна възможност за повишаване на обществената информираност като цяло относно текущата ориентация на политиката на Съюза за развитие. Необходимо е предоставянето на информация за това как отвореният към външния свят Съюз може да допринесе за осигуряване на устойчиво развитие в световен мащаб. За това е необходимо да се повиши осведомеността относно глобалната взаимозависимост и да се демонстрира, че развитието е нещо повече от помощ.

               (16)

               Ключовият фактор за успеха на действията на Съюза за развитие е степента, в която те се ползват с широка обществена и политическа подкрепа и предоставят доказателства за ефективно и ефикасно използване на публични средства за постигането на резултати в областта на развитието. Европейската година следва да действа като катализатор за повишаване на осведомеността, включително чрез обществени политически дебати и образование по въпросите на развитието, набиране на инерция и обмен на най-добри практики между държавите членки, местните и регионалните власти, гражданското общество, частния сектор, социалните партньори, частния сектор и международните структури и организации, които се занимават с въпросите на развитието. Тя трябва да допринесе за фокусиране на политическото внимание и мобилизиране на всички засегнати страни, за да се придвижат и насърчат по-нататъшни действия и инициативи на равнище ЕС и държави членки, в сътрудничество с бенефициерите на подпомагането за развитие и техните представители.

               (17)

               Европейската година следва да повиши осведомеността за всички форми на основана на пола дискриминация, с която се сблъскват жените и момичетата в различни региони, по-специално по отношение на достъпа до образование, работни места и здравеопазване, както и за принудителните бракове, сексуалната експлоатация, гениталното осакатяване и други видове незаконни практики.

               (18)

               Специалното проучване на Евробарометър № 392, озаглавено „Солидарност без граници — европейците и помощта за развитие“, публикувано през октомври 2012 г., разкри че 85 % от гражданите на Съюза подкрепят подпомагането на населението в партньорските държави (). Както твърди докладът,въпреки настоящата икономическа обстановка над шест на всеки десет граждани смятат, че помощта за населението в партньорските държави следва да бъде увеличена. Същевременно посоченият доклад недвусмислено показа, че за сътрудничеството на Съюза за развитие не се знае достатъчно, което налага осъществяването на по-добра комуникация.

               (19)

               Осъществяването на ефикасна координация между всички партньори, които участват на съюзно, национално, регионално и местно равнище, е основна предпоставка за провеждането на ефективна Европейска година. Местните и регионалните партньори играят в този случай особена роля за насърчаването на политиката на Съюза за развитие.

               (20)

               Различните национални социалноикономически и културни условия и нагласи налагат някои от дейностите в рамките на Европейската година да бъдат децентрализирани на национално равнище, в съответствие с член 58 от Регламент (ЕС, Евратом) № 966/2012 на Европейския парламент и на Съвета (4). Определянето на политическите приоритети на национално равнище обаче следва да се координира с Комисията с цел да се осигури съгласуваност със стратегическите цели на Европейската година. Тясната координация между дейностите на Комисията и на държавите членки е от първостепенно значение за създаването на полезни взаимодействия и за успешното провеждане на Европейската година.

               (21)

               Освен държавите членки, в дейностите, които подлежат на финансиране в рамките на европейската година, следва да могат да участват и страните кандидатки, ползващи се от предприсъединителна стратегия, в съответствие с общите принципи и общите условия за участие на тези страни в програмите на Съюза, установени в съответните рамкови споразумения и решенията на Съвета по асоцииране. Следва да се насърчава координацията с национални мерки, по-специално национални програми за „Образование и повишаване на осведомеността по въпросите на развитието“ (DEAR). Степента и формите на участие в Европейската година следва да бъдат оставени на преценката на всяка държава членка.

               (22)

               Следва да се осигури съгласуваност и взаимно допълване с друго законодателство и действия на Съюза, по-специално с Инструмента за сътрудничество за развитие, създаден с Регламент (ЕС) № 233/2014 на Европейския парламент и на Съвета (5), включително с програма DEAR, Европейския фонд за развитие, Европейския инструмент за съседство, създаден с Регламент (ЕС) № 232/2014 на Европейския парламент и на Съвета (6)и други финансови инструменти на Съюза за финансиране на външна дейност, когато имат връзка с политиката за развитие.

               (23)

               През целия цикъл на разходите финансовите интереси на Съюза следва да бъдат защитавани с пропорционални мерки, включително посредством предотвратяване, разкриване и разследване на нередности, събиране на изгубени, недължимо платени или неправилно използвани средства, и, когато е необходимо, административни и финансови санкции в съответствие с Регламент (ЕС, Евратом) № 966/2012.

               (24)

               За оптимална ефективност и ефикасност на дейностите, предвидени за Европейската година, е важно през 2014 г. да се изпълни набор от подготвителни действия.

               (25)

               Комисията вече предприе различни мерки за насърчаване на политиките за развитие и информиране на гражданите на Съюза за сътрудничеството си за развитие. Съществуващите мерки следва да се използват във възможно най-голяма степен за Европейската година.

               (26)

               Държавите членки носят основната отговорност за повишаване на осведомеността на гражданите относно проблемите в областта на развитието. Действията на равнището на Съюза са допълнение и добавка към мерките, предприемани на национално, регионално и местно равнища в това отношение, както се подчертава в политическата декларация, озаглавена „Да общуваме на тема Европа в партньорство“, подписана на 22 октомври 2008 г. от Европейския парламент, Съвета и Комисията.

               (27)

               Доколкото целите на настоящото решение не могат да бъдат постигнати в достатъчна степен от държавите членки поради необходимостта от многостранни партньорства, транснационален обмен на информация и повишаване на осведомеността и разпространение на добри практики на цялата територия на Съюза, а поради обхвата на Европейската година могат да бъдат по-добре постигнати на равнището на Съюза, Съюзът може да приеме мерки в съответствие с принципа на субсидиарност, уреден в член 5 от ДЕС. В съответствие с принципа на пропорционалност, посочен в същия член, настоящото решение не надхвърля необходимото за постигането на тези цели,

         ПРИЕХА НАСТОЯЩОТО РЕШЕНИЕ:
   Член 1
   Предмет
   2015 година се обявява за „Европейска година за развитие“ („Европейската година“).
   Девизът на Европейската година е „Нашият свят, нашето достойнство, нашето бъдеще“.
   Член 2
   Цели
   Целите на Европейската година са:

               а)

               да информира гражданите на Съюза за сътрудничеството на Съюза и на държавите членки за развитие, като подчертае резултатите, които Съюза, заедно с държавите членки, вече постигна като фактор в световен мащаб и които той ще продължи да осъществява в съответствие с последните обсъждания на всеобхватната рамка за периода след 2015 г.;

               б)

               да насърчава прякото участие, критичното мислене и активния интерес на гражданите на Съюза и заинтересовани страни към въпросите на сътрудничеството за развитие, включително в изготвянето на политиката и нейното изпълнение; и

               в)

               да повиши осведомеността за ползите от сътрудничеството на Съюза за развитие не само за бенефициерите от подкрепата за развитие на Съюза, но и за гражданите на Съюза и да постигне по-широко разбиране на последователността на политиките за развитие, както и да засили сред гражданите в Европа и развиващите се страни чувството за споделена отговорност, солидарност и възможности в настоящия променящ се и все по-взаимозависим свят.

         Член 3
   Мерки
   1.   Мерките, предприети за постигане на предвидените цели на Европейската година, включват следните мерки, които могат да бъдат организирани на съюзно, национално, регионално или местно равнище, както е предвидено в приложението, и в партньорски държави, в съответствие с член 6, параграф 5:

               а)

               комуникационни кампании за разпространяване на ключови послания, насочени към широката общественост и по-конкретно дефинирани групи, по-специално младите хора и други ключови целеви групи, включително чрез социалните мрежи;

               б)

               организиране на конференции, прояви и инициативи с всички заинтересовани страни с цел насърчаване на активното участие и дебат и повишаване на осведомеността на всички равнища;

               в)

               конкретни мерки в държавите членки, насочени към популяризиране на целите на Европейската година, по-специално чрез образование по въпросите на развитието, обмен на информация и споделяне на опит и добри практики сред националните, регионалните или местните административни органи и други организации; и

               г)

               извършване на проучвания и изследвания и разпространение на резултатите от тях.

         2.   Комисията може да прецени, че и други мерки допринасят за осъществяване на целите на Европейската година, и да позволи наименованието на Европейската година и девизът да се използват за тяхното популяризиране, доколкото те допринасят за постигане на посочените целите.
   Член 4
   Координация с държавите членки
   1.   Комисията приканва всяка от държавите членки да назначи национален координатор, отговарящ за организирането на участието на съответната държава членка в Европейската година. Държавите членки информират Комисията за всяко такова назначение.
   2.   Националните координатори, в тясно сътрудничество с Комисията, провеждат консултации и си сътрудничат с широк кръг от заинтересовани страни, в това число гражданското общество и частния сектор, националните парламенти, социалните партньори, и когато е уместно, националните агенции, органите на федерално държавно или поднационално равнище, включително регионалните и местните органи, и когато е приложимо — с асоциираните отвъдморски страни и територии (ОСТ) или звената за контакт за съответните програми на Съюза.
   3.   Комисията приканва държавите членки да ѝ предадат до 1 септември 2014 г. своята работна програма, в което се съдържа подробна информация за националните дейности, планирани в рамките на Европейската година, в съответствие с целите на Европейската година и подробните мерки в приложението.
   4.   Преди да одобри работните програми, Комисията проверява дали в съответствие с Регламент (ЕС, Евратом) № 966/2012 и Делегиран регламент (ЕС) № 1268/2012 на Комисията (7) тези дейности са съобразени с целите на Европейската година.
   Член 5
   Участие
   В дейностите в рамките на Европейската година, които подлежат на финансиране от бюджета на Съюза, могат да участват държавите членки и страните кандидатки, ползващи се от предприсъединителна стратегия, в съответствие с общите принципи и общите условия за участие на тези страни в програмите на Съюза, установени в съответното рамково споразумение и в решенията на Съвета за асоцииране.
   Член 6
   Координация на равнището на Съюза и изпълнение
   1.   Комисията прилага настоящото решение на равнището на Съюза, по-специално чрез приемане на необходимите решения за финансиране в съответствие с регламентите за създаване на инструменти за финансиране на външната дейност, отнасящи се до съответните действия, а именно Инструментът за сътрудничество за развитие (ИСР), Европейският инструмент за демокрация и права на човека, създаден с Регламент (ЕС) № 235/2014 на Европейския парламент и на Съвета (8), Европейският инструмент за съседство, Инструментът, допринасящ за стабилността и мира, създаден с Регламент (ЕС) № 230/2014 на Европейския парламент и на Съвета (9), Инструментът за предприсъединителна помощ, създаден с Регламент (ЕС) № 231/2014 на Европейския парламент и на Съвета (10) и Инструментът за партньорство за сътрудничество с трети държави, създаден с Регламент (ЕС) № 234/2014 на Европейския парламент и на Съвета (11), („Инструментите за финансиране на външната дейност“).
   2.   Комисията, заедно с Европейската служба за външна дейност (ЕСВД), работи в тясно сътрудничество с Европейския парламент, Съвета и държавите членки, Европейския икономически и социален комитет, Комитета на регионите и органите и асоциациите, които се занимават с въпросите на развитието на равнището на Съюза.
   3.   Комисията свиква работни срещи на националните координатори с оглед координиране на изпълнението на дейностите във връзка с Европейската година и с цел обмен на информация относно изпълнението на равнището на Съюза и на национално равнище. Комисията може да отправи покани до представители на гражданското общество, регионалните и местните органи, както и до членове на Европейския парламент, да присъстват на съответните срещи като наблюдатели.
   4.   Комисията свиква работни срещи на всички компетентни заинтересовани страни, участващи в сътрудничеството на Съюза за развитие, за да я подпомагат при изпълнението на дейностите във връзка с Европейската година на съюзно равнище. На тези работни срещи са поканени и националните координатори.
   5.   Комисията отдава на Европейската година приоритетно значение в комуникационните дейности на представителствата си в държавите членки и на делегациите на ЕС в партньорските държави. С оглед на участието им в дейности, свързани с Европейската година, когато тези дейности се провеждат в Съюза или в трети държави, делегациите на ЕС подкрепят партньорите за развитие в трети държави чрез делегациите на ЕС, докато отвъдморските страни и територии се подкрепят чрез подходящи институционални канали.
   6.   ЕСВД и делегациите на ЕС превръщат Европейската година в неизменна част от текущите си информационни и комуникационни дейности.
   Член 7
   Съгласуваност и взаимно допълване
   В съответствие с регламентите за създаване на инструменти за финансиране на външната дейност, отнасящи се до съответните действия, Комисията гарантира, че предвидените в настоящото решение мерки са съгласувани с всички други съюзни, национални и регионални мерки, които спомагат за постигане на целите на Европейската година, и допълват в максимална степен съществуващите съюзни, национални и регионални мерки.
   Член 8
   Специални разпоредби за финансовата и нефинансовата подкрепа
   1.   Мерките, които обхващат целия Съюз и са посочени в част А от приложението довеждат до процедура за възлагане на обществена поръчка или отпускане на безвъзмездни средства от Съюза в съответствие с дялове V и VI от Регламент (ЕС, Евратом) № 966/2012.
   2.   Мерките, които обхващат целия Съюз и са посочени в част Б от приложението, могат да бъдат съфинансирани от Съюза.
   3.   Комисията може да отпусне съфинансиране на всеки национален координатор в съответствие с процедурата по част В от приложението.
   4.   Когато е уместно, Европейската година може да се ползва с подкрепа по линия на съществуващите програми, които допринасят за популяризиране на развитието, без това да се отразява на техните цели и бюджет. Освен това в националните работни програми могат да бъдат взети предвид и извънредните усилия на държавите членки да организират международни прояви или международни направления за работа по въпросите на развитието.
   5.   Комисията може да предоставя нефинансова подкрепа за дейности, предприети от публични и частни организации и, които са в съответствие с член 3, параграф 2.
   6.   За да бъдат счетени за допустими за финансиране съгласно настоящото решение, за мерките се изисква да осигуряват ефективно използване на публичните разходи, да създават добавена стойност и да са ориентирани към постигането на резултати.
   Член 9
   Защита на финансовите интереси на Съюза
   1.   Комисията предприема необходимите мерки, за да гарантира, че при изпълнението на действията, финансирани по силата на настоящото решение, финансовите интереси на Съюза са защитени чрез прилагането на превантивни мерки срещу измама, корупция и всякакви други незаконни дейности, чрез ефективни проверки и инспекции и в случай на установяване на нередности — чрез възстановяване на недължимо платените суми и, когато е уместно, чрез ефективни, пропорционални и възпиращи административни и финансови санкции.
   2.   Комисията или нейни представители и Сметната палата имат правомощия за извършване на одити по документи и проверки и инспекции на място на всички бенефициери на безвъзмездни средства, изпълнители и подизпълнители, които са получили средства от Съюза по силата на настоящото решение.
   3.   Европейската служба за борба с измамите (OLAF) може да извършва разследвания — включително проверки и инспекции на място съгласно реда и условията, определени в Регламент (Евратом, ЕО) № 2185/96 на Съвета (12) и Регламент (ЕС, Евратом) № 883/2013 на Европейския парламент и на Съвета (13) — с оглед установяването на извършени измами, корупция или друга незаконна дейност, засягаща финансовите интереси на Съюза във връзка със споразумение за отпускане на безвъзмездни средства или решение или договор за отпускане на безвъзмездни средства, предоставени по силата на настоящето решение.
   Член 10
   Докладване и оценка
   До 31 декември 2016 г. Комисията представя доклад до Европейския парламент, Съвета, Европейския икономически и социален комитет и Комитета на регионите относно изпълнението, резултатите и общата оценка на мерките, предвидени в настоящото решение с цел да се разгледат подходящи последващи действия.
   Член 11
   Влизане в сила
   Настоящото решение влиза в сила на двадесетия ден след публикуването му в Официален вестник на Европейския съюз.

      Съставено в Страсбург на 16 април 2014 година.

            За Европейския парламент

            Председател

         M. SCHULZ

            За Съвета

            Председател

         D. KOURKOULAS

      (1)  Все още непубликувана в Официален вестник.

      (2)  Позиция на Европейския парламент от 2 април 2014 г. (все още непубликувана в Официален вестник) и решениe на Съвета от 14 април 2014 г.

      (3)  ОВ C 46, 24.2.2006 г., стр. 1.

      (4)  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).

      (5)  Регламент (ЕС) № 233/2014 на Европейския парламент и на Съвета от 11 март 2014 г. за създаване на Финансов Инструмент за сътрудничество за развитие за периода 2014 — 2020 г. (ОВ L 77, 15.3.2014 г., стр. 44).

      (6)  Регламент (ЕС) № 232/2014 на Европейския парламент и на Съвета от 11 март 2014 г. за създаване на Европейски инструмент за съседство (ОВ L 77, 15.3.2014 г., стр. 27).

      (7)  Делегиран регламент (ЕС) № 1268/2012 на Комисията от 29 октомври 2012 г. относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза (ОВ L 362, 31.12.2012 г., стр. 1).

      (8)  Регламент (ЕС) № 235/2014 на Европейския парламент и на Съвета от 11 март 2014 г. за създаване на финансов инструмент за демокрация и права на човека по света (ОВ L 77, 15.3.2014 г., стр. 85).

      (9)  Регламент (ЕС) № 230/2014 на Европейския парламент и на Съвета от 11 март 2014 г. за създаване на Инструмент, допринасящ за стабилността и мира (ОВ L 77, 15.3.2014 г., стр. 1).

      (10)  Регламент (ЕС) № 231/2014 на Европейския парламент и на Съвета от 11 март 2014 г. за създаване на инструмент за предприсъединителна помощ (ИПП II) (ОВ L 77, 15.3.2014 г., стр. 11).

      (11)  Регламент ЕС) № 234/2014 на Европейския парламент и на Съвета от 11 март 2014 г. за създаване на Инструмента за партньорство за сътрудничество с трети държави (ОВ L 77, 15.3.2014 г., стр. 77).

      (12)  Регламент (Евратом, ЕО) № 2185/96 на Съвета от 11 ноември 1996 г. относно контрола и проверките на място, извършвани от Комисията за защита на финансовите интереси на Европейските общности срещу измами и други нередности (ОВ L 292, 15.11.1996 г., стр. 2).

      (13)  Регламент (ЕС, Евратом) № 883/2013 на Европейския парламент и на Съвета от 11 септември 2013 г. относно разследванията, провеждани от Европейската служба за борба с измамите (OLAF), и за отмяна на Регламент (ЕО) № 1073/1999 на Европейския парламент и на Съвета и Регламент (Евратом) № 1074/1999 на Съвета (ОВ L 248, 18.9.2013 г., стр. 1).

      ПРИЛОЖЕНИЕ
      ПОДРОБНА ИНФОРМАЦИЯ ЗА МЕРКИТЕ ПО ЧЛЕН 3
      Провеждането на Европейската година се съсредоточава върху широка информационна и комуникационна кампания, обхващаща целия Съюз, допълнена от действия, предприети от държавите членки. Както в съюзните, така и в националните действия могат да участват също гражданското общество, младежките организации, социалните партньори, частният сектор, националните парламенти и по целесъобразност, националните агенции, федералната държава или поднационалното управленско равнище, включително регионалните и местните органи, и останалите заинтересовани страни с оглед създаването на чувство за съпричастност сред основните действащи лица.
      Съюзът предоставя финансова помощ, както и разрешение за използване на лого, създадено от Комисията, както и на други материали, свързани с Европейската година, за мерки, провеждани от публични или частни организации, ако тези организации могат да дадат гаранции на Комисията, че въпросните мерки са или ще бъдат проведени през 2015 г. и се очаква да допринесат значително за постигане на целите на Европейската година.
      A.   ПРЕКИ МЕРКИ НА СЪЮЗА
      Финансирането приема формата на директни покупки на стоки и услуги в рамките на съществуващите рамкови договори. То може да бъде предоставено и под формата на безвъзмездни средства, покриващи до 80 % от крайната цена на дейностите. Мерките могат да включват:

                  а)

                  информационни кампании и кампании за популяризиране, включващи:

                              i)

                              производство и разпространение на аудиовизуални и печатни материали, които отразяват целите на Европейската година;

                              ii)

                              провеждане на добре популяризирани прояви за повишаване на осведомеността относно целите на Европейската година и форуми за обмен на опит и добри практики;

                              iii)

                              мерки за разгласяване на резултатите и популяризиране на програмите на Съюза, както и мерки, допринасящи за постигане на целите на Европейската година;

                              iv)

                              създаване на интерактивен информационен уебсайт в рамките на портала „Europa“ (http://europa.eu/index_bg.htm), посветен на действията, предприети в контекста на Европейската година и подходящо използване на социалните медии;

                              v)

                              награда за новаторски и успешни комуникационни концепции и кампании, които спомагат или са спомогнали за повишаване на осведомеността и насърчаване на размисъла по въпросите на развитието по необичаен или оригинален начин, особено такива, предназначени да достигнат целеви групи, които досега са имали ограничен или никакъв контакт с въпросите на световното развитие;

                  б)

                  други инициативи:

                              i)

                              предоставяне на езикови услуги (писмени преводи, устни преводи, многоезична информация);

                              ii)

                              мониторингови проучвания и одити на съюзно равнище за оценяване и отчитане на подготовката, ефективността и въздействието на Европейската година.

            Б.   МЕРКИ НА СЪЮЗА ЗА СЪФИНАНСИРАНЕ
      Проявите с голям обществен отзвук в на равнището на Съюза, с които се цели повишаване на осведомеността относно целите на Европейската година, които могат да бъдат организирани в сътрудничество с държавите членки, председателстващи Съвета през 2015 г., могат да получат безвъзмездни средства от Съюза в размер до 80 % от окончателните разходи за дейностите.
      В.   СЪФИНАНСИРАНЕ НА МЕРКИ НА ДЪРЖАВИТЕ ЧЛЕНКИ
      Всеки национален координатор може да подаде заявление за съфинансиране от Съюза на мерки или на работна програма с цел популяризиране на Европейската година. В работната програма се описват специфичните национални действия, за които се иска финансиране. В тази рамка държавите членки могат да определят собствените си приоритети и инициативи в съответствие с член 2 и по целесъобразност могат да включат отвъдморските страни и територии.
      Заявлението за съфинансиране се придружава от подробен прогнозен бюджет, посочващ общите разходи за предложените мерки или работна програма, както и размера и възможните източници на съфинансиране. Вноската на Съюза може да покрие до 80 % от окончателните разходи за дейностите. Комисията определя ориентировъчния размер на съфинансирането, което да бъде предоставено на всеки национален координатор, и крайния срок за подаване на заявленията, като се основава на критерии, които вземат предвид числеността на населението и стандартът на живот в съответната държава членка. Фиксирана сума за всяка отделна държава членка гарантира минимално ниво на изпълнение на дейностите.
      Когато определя посочената фиксирана сума, Комисията отчита сравнително краткия опит в областта на сътрудничеството за развитие на тези държавите членки, които са се присъединили към Съюза след 1 януари 2004 г. Комисията също взема предвид мерките, които са представени съвместно или се споделят от няколко държави членки.
      Комисията гарантира прозрачна, навременна и ефикасна процедура за одобрение, основана на принципите на равно третиране и добро финансово управление.


title: Решение на Съвета от 29 април 2004 година за подписване и временно прилагане на протокол към Споразумението за партньорство и сътрудничество за създаване на партньорство между Европейските общности и техните държави-членки, от една страна, и Република Узбекистан от друга страна, за отчитане на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз

text:
Важна правна забележка

|

32006D0458

Официален вестник n° L 185 , 06/07/2006 стр. 0022 - 0022

		20040429Решение на Съветаот 29 април 2004 годиназа подписване и временно прилагане на протокол към Споразумението за партньорство и сътрудничество за създаване на партньорство между Европейските общности и техните държави-членки, от една страна, и Република Узбекистан от друга страна, за отчитане на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз(2006/458/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 44, параграф 2, последното изречение от член 47, параграф 2 и член 55, член 57, параграф 2, член 71, член 80, параграф 2, членове 93, 94, 133 и 181a, във връзка с член 300, параграф 2, първото изречение от първа алинея от него,като взе предвид Договора за присъединяване от 16 април 2003 г., и по-специално член 2, параграф 3 от него,като взе предвид Акта, приложен към Договора за присъединяване, и по-специално член 6, параграф 2 от него,като взе предвид предложението на Комисията,като има предвид, че:(1) На 8 декември 2003 г., Съветът упълномощи Комисията от името на Общността и нейните държави-членки да договори с Република Узбекистан протокол към Споразумението за партньорство и сътрудничество, за отчитане на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския Съюз и за да се предвидят някои технически корекции, свързани с институционалните и правни развития в рамките на Европейския съюз.(2) Протоколът, договорен между страните, подлежи на възможно сключване на по-късна дата и следва да бъде подписан от името на Европейската общност и нейните държави-членки.(3) Протоколът следва да бъде прилаган временно от датата на присъединяването, докато приключат съответните процедури по неговото официално сключване,РЕШИ:Член 1Оправомощава председателя на Съвета да посочи лице/лица, оправомощено/оправомощени да подпише/подпишат от името на Европейската общност и нейните държави-членки протокол към Споразумението за партньорство и сътрудничество между Европейските общности и техните държави-членки, от една страна, и Република Узбекистан от друга страна, за отчитане на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския Съюз, който подлежи на сключване на по-късна дата.Текстът на протокола е приложен към настоящото решение [1].Член 2До влизането му в сила, протоколът се прилага временно, считано от датата на присъединяването.Съставено в Люксембург на 29 април 2004 година.За СъветаПредседателM. McDowell[1] Виж стр. 23 от настоящия брой на Официален вестник.--------------------------------------------------


title: 2013/569/ЕС: Решение на Европейския парламент от 17 април 2013 година относно приключването на сметките на Европейския център за профилактика и контрол върху заболяванията за финансовата 2011 година

text:
               16.11.2013

               BG

               Официален вестник на Европейския съюз

               L 308/208

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно приключването на сметките на Европейския център за профилактика и контрол върху заболяванията за финансовата 2011 година
   (2013/569/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за профилактика и контрол върху заболяванията за финансовата 2011 година,

               —

               като взе предвид доклада на Сметната палата относно годишните отчети на Европейския център за профилактика и контрол върху заболяванията за финансовата 2011 година, придружен от отговорите на Центъра (1),

               —

               като взе предвид препоръката на Съвета от 12 февруари 2013 г. (05753/2013 – C7–0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (4), и по-специално член 23 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A7-0082/2013),

               1.

               Одобрява приключването на сметките на Европейския център за профилактика и контрол върху заболяванията за финансовата 2011 година.

               2.

               Възлага на своя председател да предаде настоящото решение на директора на Европейския център за профилактика и контрол върху заболяванията, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ С 388, 15.12.2012 г., стр. 66.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 142, 30.4.2004 г., стр. 1.

      (5)  ОВ L 357, 31.12.2002 г., стр. 72.